World news story
अब तक के सबसे बड़े ब्रिटिश स्मार्ट सिटी व्यवसाय प्रतिनिधिमंडल का कोच्चि दौरा
ब्रिटेन की 20 से ज्यादा सर्वाधिक नवाचारी कंपनियां 11-12 नवंबर से कोच्चि का दौरा करेंगी।
कोच्चि में यह अपनी तरह का पहला प्रतिनिधिमंडल होगा। यह व्यवसाय प्रतिनिधिमंडल नई दिल्ली में भारत-ब्रिटेन टेक समिट में अपने हाई टेक स्मार्ट सिटी समाधानों का प्रदर्शन करेगा। इसके बाद यह प्रतिनिधिमंडल कोच्चि आएगा जहां वे सहभागिता के अवसरों के बारे में पता लगाने के लिए सरकार उद्योग प्रतिनिधियों से मुलाकात करेंगे। यह मिशन कोच्चि को वर्तमान में ब्रिटेन द्वारा दी जा रही सहायता को पुष्ट करेगा, जिसके साथ उनके स्मार्ट सिटी के लिए बोली तथा अलुवा में शहरी मास्टर प्लानिंग पर कार्ययोजना भी होगी।
चेन्नई के ब्रिटिश उप उच्चायुक्त, भरत जोशी ने कहा:
थेरेसा मे का भारत भ्रमण- जो उनके प्रधानमंत्री बनने के बाद यूरोप से बाहर उनका पहला दौरा है- से रणनैतिक सहयोगी के रूप में भारत का महत्व प्रदर्शित होता है। ब्रिटेन ने जापान और अमेरिका में अपने कुल निवेश से भी ज्यादा भारत में निवेश किया है, तथा भारत ब्रिटेन में निवेश करने वाला तीसरा सबसे बड़ा निवेशक है। हम पहले से ही कोच्चि स्मार्ट सिटी परियोजना को सहयोग प्रदान कर रहे हैं और मुझे 20 से ज्यादा प्रथम दर्जा प्राप्त ब्रिटिश कंपनियों को यहां लाते हुए अत्यंत प्रसन्नता है, जिन्हें परिवहन अवसंरचना, पर्यावरण निर्माण, ऊर्जा, जल, अपशिष्ट निष्पादन तथा स्वच्छता, तकनीकी अवसंरचना तथा सुरक्षा और साइबर समाधानों में विशेषज्ञता प्राप्त है, जिससे इस अतिविशिष्ट शहर के प्रस्ताव अवसरों के लिए उनपर विचार किया जाना चाहिए।
मिशन के उप प्रमुख तथा अंतर्राष्ट्रीय व्यवसाय के प्रमुख, टेम्मी संधु चेन्नई ने कहा:
केरल में यह अपनी तरह का पहला और सबसे बड़ा व्यावसायिक प्रतिनिधिमंडल है। कोच्चि का दौरा करनेवाली कंपनियां सरकार और उद्योग दोनों के लिए अत्याधुनिक स्मार्ट सिटी समाधानों के नवीनतम संस्करण उपलब्ध करानेवाली हैं। ब्रिटेन का स्मार्ट सिटी प्रस्ताव अत्यंत विस्तृत है, जिसके तहत स्वायत्त वाहनों के विकास से लेकर, बुद्धिमत्तापूर्ण परिवहन प्रणाली, आंकड़ा संधारण और स्मार्ट ऊर्जा के क्षेत्र शामिल हैं। हम कोच्चि स्मार्ट सिटी द्वारा प्रस्तावित किए जानेवाले विभिन्न सहभागिता अवसरों की प्राप्ति हेतु आशान्वित हैं।
नई दिल्ली में 7 से 9 नवम्बर तक भारत के अग्रणी विज्ञान एवं तकनीकी प्रदर्शन टेक समिट में इस साल ब्रिटेन साझेदार देश है। भारत के प्रधानमंत्री श्री नरेंद्र मोदी ने नवंबर 2015 में अपनी ब्रिटेन यात्रा के समय दोनों देशों के बीच साझेदारी की घोषणा की थी। ब्रिटेन द्वारा क्या कुछ बेहतरीन उपलब्ध कराया जा सकता है यह दर्शाने के लिए टेक समिट स्टार वक्ताओं, ब्रिटिश व्यवसायियों तथा विज्ञान एवं तकनीक के विशेषज्ञों को एक साथ भारत लाया है।
टेक समिट में ब्रिटिश कंपनियां कई तरह के अभिनव समाधान प्रदर्शित कर रही हैं। प्रदर्शन में शामिल हैं स्मार्ट मीटर, स्व-चालित वाहन, सोलर चालित ग्रिड और उन्नत तकनीक वाले मोबाइल डिवाइस।
अन्य जानकारियां
कृपया क्राउन प्लाजा में आयोजित भारतीय उद्योग परिसंघ (सीआईआई) के साथ संपर्क कार्यक्रम के अवसर पर स्वयं, अथवा अपने प्रतिनिधि एवं फोटोग्राफर के माध्यम से उपस्थित हों।
मीडिया पूछताछ के लिए, कृपया संपर्क करें:
अनिता मॉड्स्ले
प्रेस तथा जनसंपर्क अधिकारी
ब्रिटिश उप उच्चायोग, चेन्नई
मोबाइल: +91-96001-99956
मेल करें: अनिता मॉड्स्ले
हमारा अनुसरण करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva mai_Deva npi_Deva mai_Deva npi_Deva hin_Deva eng_Latn